जायस के परसिद्धि इहाँ निवास करे वाला कवी मालिक मुहम्मद जायसी के कारण हवे। कुछ बिद्वान लोग इहो माने ला कि जायसी इहाँ के मूल निवासी ना रहलें बलुक पाहुन के रूप में नेवासा प रहें। जायसी के परसिद्धि सूफी कवी आ पीर के रूप में हवे आ इनके प्रसिद्ध रचना पद्मावत हवे जे अवधी भाषा में लिखल गइल रचना हवे। जायसी के, हिंदी साहित्य - जेह में हिंदी पट्टी के कई भाषा-बोली सभ के साहित्य के सड़मेंड़ रूप से सामिल कइल जाला, के भक्ति काल के प्रमुख कवी लोग में गिनल जाला।